ส่วนสถานการณ์น้ำท่วมที่ จ. นครพนม ยังอยู่ในระดับวิกฤติ ผู้สื่อข่าวรายงานว่า ระดับน้ำในแม่น้ำโขงสูงขึ้นอย่างต่อเนื่อง ล่าสุดเมื่อวันที่ 15 สิงหาคม อยู่ที่ 12.50 เมตร ส่งผลให้น้ำไหลเข้าท่วมในหลายอำเภอ นอกจากนี้ยังมีเศษขอนไม้ทั้งขนาดเล็กและใหญ่ไหลมาตามกระแสน้ำโขงจำนวนมาก ทำให้เรือโดยสารและเรือสินค้าที่ข้ามไปมาระหว่าง จ. นครพนม กับแขวงคำม่วน สาธารณรัฐประชาธิปไตยประชาชนลาว) เป็นไปด้วยความลำบาก ด้านเทศบาลเมืองนครพนมสั่งเตรียมรับมือน้ำท่วม 24 ชั่วโมง หลังระดับน้ำโขงขึ้น และมีกระแสข่าวว่าจีนได้เปิดเขื่อนระบายน้ำ และน้ำเหนือไหลบ่ามาจำนวนมาก ขณะเดียวกันน้ำโขงเข้ามาตามท่อระบายน้ำ เทศบาลจึงระดมคนงานบรรจุกระสอบทราย 2,000 ถุง ปิดปากท่อระบายน้ำริมฝั่งแม่น้ำโขงพร้อมนำเครื่องสูบน้ำ 3 เครื่อง สูบน้ำลงสู่น้ำโขงน้ำในคลองตัวเมืองแห้งที่ อ.ศรีสงคราม สถานการณ์น้ำท่วมเริ่มรุนแรงขึ้น เนื่องจากน้ำโขงต่อเนื่องกับมีน้ำป่าในลำน้ำสงคราม และน้ำจากเทือกเขาภูพาน จ.สกลนคร ไหลมาสมทบ ทำให้ระดับน้ำสูงขึ้นอย่างรวดเร็ว และท่วมบ้านเรือนประชาชนตามริมน้ำ รวมทั้งที่เก็บขยะชุมชน ส่งผลให้ขยะจำนวนมากลอยเต็มลำน้ำใกล้หมู่บ้าน ส่งกลิ่นเหม็นและมีแมลงวันตอมจำนวนมาก ขณะที่โรงเรียนบ้านน้อยทวย ต.โนนตาล อ.ท่าอุเทน สั่งปิดโรงเรียนอย่างไม่มีกำหนด หลังน้ำท่วมห้องเรียนชั้นล่าง รวมทั้งถนนเชื่อมระหว่างหมู่บ้านกับ อ.ท่าอุเทน สูงเกือบ 1 เมตร รถเล็กไม่สามารถสัญจรได้ด้านนายธีระชัย แสนแก้ว รัฐมนตรีช่วยว่าการกระทรวงเกษตรและสหกรณ์ ที่ลงพื้นที่ตรวจสอบสถานการณ์น้ำท่วมในพื้นที่ จ. นครพนม กล่าวว่า เบื้องต้นให้แต่ละจังหวัดที่ประสบปัญหาน้ำท่วมสรุปข้อมูลหาทางช่วยเหลือในเบื้องต้นก่อน ซึ่งเรื่องนี้รัฐบาลเป็นห่วงมาก แต่สิ่งที่เป็นห่วงที่สุดคือได้รับรายงานจากพื้นที่น้ำท่วมตามแนวแม่น้ำโขงโดยชาวบ้านต่างตื่นตระหนกต่อปัญหาน้ำท่วมฉับพลันรุนแรงซึ่งไม่เคยเกิดขึ้นเร็วขนาดนี้ และมีความเข้าใจว่าสาเหตุที่น้ำท่วมเกิดจากประเทศจีนเขื่อนและปล่อยน้ำลงมา เรื่องนี้ก็ได้ยินมาโดยตลอด แต่ยังไม่เป็นทางการเท่านั้น ทั้งนี้จะนำเรื่องนี้นำเสนอต่อรัฐบาล เพื่อหาทางแก้ไขและให้ได้รับทราบ และหาทางแก้ไขให้ชัดเจนขึ้นในระดับรัฐบาล
น้ําจากเทือกเขาภูพาน จ.สกลนครไหลมาสมทบและน้ําลงสู่น้ําโขงน้ําในคลองอะไร 
แม่น้ําโขง